CELEX: 32005D0693
Language: mt
Date: 2005-10-06 00:00:00
Title: 2005/693/KE: Deċiżjoni tal-Kummissjoni tas- 6 ta’ Ottubru 2005 dwar ċerti miżuri protettivi rigward l-influwenza tat-tjur fir-Russja (innotifikata taħt dokument numru C(2005) 3705) Test b'rilevanza għaż-ŻEE.

12.12.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  426
               
            DEĊIŻJONI TAL-KUMMISSJONI
      tas-6 ta’ Ottubru 2005
      dwar ċerti miżuri protettivi rigward l-influwenza tat-tjur fir-Russja
      (innotifikata taħt dokument numru C(2005) 3705)
      (Test b'relevanza għaż-ŻEE)
      (2005/693/KE)
      IL-KUMMISSJONI TAL-KOMUNITAJIET EWROPEJ
      Waqt li jikkunsidra t-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u partikolarment l-Artikolu 18(1) u (6) tagħha,
      Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistipula l-prinċipji li jirregolaw l-organizzazzjoni tal-kontrolli veterinarji fuq prodotti li jidħlu fil-Komunità minn pajjiżi terzi (2), u b'mod partikolari l-Artikolu 22(1) u (5) tagħha,
      Billi:
      
                  (1)
               
               
                  L-influwenza tat-tjur hija marda virali infettiva fit-tjur ta’ l-irziezet u l-għasafar, li tikkawża l-mortalità u disturbi li malajr jistgħu jiżviluppaw fi proporzjonijiet epiżootiċi li kapaċi jwaslu għal theddida serja għas-saħħa pubblika u dik ta’ l-annimali u li jnaqqsu sew il-profittabbiltà tat-trobbija tat-tjur ta' l-irziezet.
               
            
                  (2)
               
               
                  Id-Deċiżjoni tal-Kummissjoni 2000/666/KE tas-16 ta’ Ottubru 2000 li tistabbilixxi r-rekwiżiti tas-saħħa ta' l-annimali u ċ-ċertifikat veterinarju għall-importazzjoni ta' għasafar, minbarra t-tjur ta’ l-irziezet u l-kundizzjonijiet għal kwarantina (3) tipprevedi li l-Istati Membri għandhom jawtorizzaw l-importazzjoni ta’ l-għasafar minn pajjiżi terzi elenkati bħala membri fl-Office International des Epizootics (OIE). Ir-Russja hija membru ta’ l-OIE u għalhekk, l-Istati Membri għandhom jaċċettaw l-importazzjonijiet ta’ l-għasafar, għajr it-tjur ta' l-irziezet, mir-Russja skond dik id-Deċiżjoni.
               
            
                  (3)
               
               
                  Skond ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jippreskrivi regoli tas-saħħa li jirrigwardaw prodotti sekondarji ta' l-annimali mhux maħsuba għall-konsum uman (4), l-importazzjoni tar-rix mhux proċessat u partijiet mir-rix li joriġinaw mir-Russja hija awtorizzata.
               
            
                  (4)
               
               
                  Id-Deċiżjoni tal-Kummissjoni 2004/122/KE tas-6 ta’ Frar 2004 li tikkonċerna ċerti miżuri ta' protezzjoni rigward l-influwenza ta' l-għasafar f'għadd ta’ pajjiżi terzi (5) tissospendi ċerti importazzjonijiet tat-tjur ta’ l-irziezet u tal-prodotti mit-tjur ta’ l-irziezet mill-pajjiżi terzi affettwati.
               
            
                  (5)
               
               
                  Nhar l-24 ta' Lulju 2005, ir-Russja għarrfet lill-OIE dwar tifqigħa ta’ l-influwenza ta’ l-għasafar fit-tjur ta’ l-irziezet. Għalhekk, id-Deċiżjoni 2004/122/KE ġiet emendata sabiex tikkunsidra dawk it-tifqigħat billi tissospendi l-importazzjonijiet tar-rix mhux proċessat u ta' l-għasafar għajr it-tjur ta' l-irziezet minn dak il-pajjiż terz lejn il-Komunità.
               
            
                  (6)
               
               
                  Id-Deċiżjoni 2004/122/KE ġiet abrogata u, fir-rigward tal-pajjiżi terzi milquta, għajr ir-Russja, ġiet sostitwita mid-Deċiżjoni tal-Kummissjoni 2005/…/KE dwar ċerti miżuri ta’ protezzjoni rigward l-influwenza ta’ l-għasafar f’għadd ta’ pajjiżi terzi (6). Għaldaqstant, jixraq li jiġu stabbiliti regoli speċifiċi għall-importazzjoni ta' ċerti għasafar u prodotti mit-tjur ta' l-irziezet mir-Russja f'att separat.
               
            
                  (7)
               
               
                  B’kunsiderazzjoni tal-konsegwenzi potenzjali serji marbuta mal-varjant speċifiku ta' vajrus ta' l-influwenza ta' l-għasafar (H5N1) inkwistjoni, li huwa l-istess bħal dak ikkonfermat f'għadd ta’ pajjiżi Ażjatiċi, l-importazzjoni ta’ ċerti għasafar mir-Russja għandha tiġi sospiża bħala miżuri prekawzjonali. Invista tas-sitwazzjoni attwali tal-marda fir-Russja, l-importazzjonijiet ta’ rix mhux proċessat u partijiet minn rix li joriġina mir-Russja għandha tiġi sospiża wkoll.
               
            
                  (8)
               
               
                  Ir-Russja issa pprovdiet aktar informazzjoni li tindika li t-tifqiegħa ġiet limitata fir-reġjuni (distretti federali) li jinsabu fil-Lvant tal-Muntanji Urali u tista' għalhekk tiġi reġjunalizzata għall-importazzjoni ta' rix mhux proċessat. L-importazzjoni ta’ l-għasafar għajr it-tjur ta’ l-irziezet għandha tibqa’ tiġi sospiża mir-Russja kollha.
               
            
                  (9)
               
               
                  Il-miżuri li hemm f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      1.   L-Istati Membri għandhom jissospendu l-importazzjoni mir-Russja ta’ għasafar ħajjin għajr it-tjur ta’ l-irziezet kif definit fl-Artikolu 1, it-tielet inċiż, tad-Deċiżjoni 2000/666/KE, inlużi l-għasafar li jakkumpanjaw lis-sidien tagħhom (għasafar pets).
      2.   L-Istati Membri għandhom jissospendu l-importazzjoni mir-Russja ta’ rix mhux proċessat u partijiet minn rix mir-reġjuni elenkati fl-Anness I.
      3.   L-Istati Membri għandhom jawtorizzaw l-importazzjoni ta’ rix mhux proċessat u partijiet minn rix minn dawk ir-reġjuni fir-Russja mhux elenkati fl-Anness I, sakemm dawn ma jkunux akkumpanjati minn ċertifikat sanitarju skond il-mudell stipulat fl-Anness II.
      4.   L-Istati Membri għandhom jiżguraw li, għall-importazzjoni ta’ rix proċessat jew partijiet minn rix mir-Russja, jinthemeż mal-kunsinja dokument kummerċjali li jiddikjara li r-rix proċessat jew partijiet minnu jkunu ġew trattati b'kurrent tal-fwar jew b'xi metodu ieħor li jiżgura li ma jkunu ġew trażmessi l-ebda patoġeni.
      Madankollu, id-dokumenti kummerċjali m’għandhomx ikunu meħtieġa għal rix ipproċessat dekorattiv, rix ipproċessat li jinġarr mill-vjaġġaturi għall-użu personali tagħhom jew kunsinji ta' rix ipproċessat mibgħut lil individwi privati għal għanijiet mhux industrijali.
      Artikolu 2
      L-Istati Membi għandhom jemendaw il-miżuri li japplikaw għal importazzjonijiet sabiex ikunu bi qbil ma' din id-Deċiżjoni u għandhom mill-aktar fis jagħrfu pubblikament bil-miżuri adottati. Huma għandhom jgħarrfu b'dan lill-Kummissjoni minnufih.
      Artikolu 3
      Din id-Deċiżjoni tapplika mill-1 ta' Ottubru 2005 sal-31 ta' Diċembru 2005.
      Artikolu 4
      Din id-Deċiżjoni hija indirizzata lill-Istati Membri.
      
         Magħmul fi Brussel, nhar is-6 ta’ Ottubru 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 268, 24.9.1991, p. 56. Direttiva kif emendata l-aħħar mill-Att ta’ Adeżjoni ta’ l-2003.
      
         (2)  ĠU L 24, 30.1.1998, p. 9. Direttiva kif emendata l-aħħar mir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1. Verżjoni kkoreġuta ĠU L 191, 28.5.2004, p. 1).
      
         (3)  ĠU L 278, 31.10.2000, p. 26. Deċiżjoni kif emendata l-aħħar mid-Deċiżjoni 2002/279/KE (ĠU L 99, 16.4.2002, p. 17).
      
         (4)  ĠU L 273, 10.10.2002, p. 1. Regolament kif emendat l-aħħar mir-Regolament tal-Kummissjoni (KE) No 416/2005 (ĠU L 66, 12.3.2005, p. 10).
      
         (5)  ĠU L 36, 7.2.2004, p. 59. Deċiżjoni kif emendata l-aħħar mid-Deċiżjoni 2005/619/EC (ĠU L 214, 19.8.2005, p. 66).
      
         (6)  ĠU L 263, 8.10.2005, p. 20.
      
         ANNESS I
         Id-distretti federali tar-Russja msemmija fl-Artikolu 1(2) u (3)
         1.   Id-Distrett Federali tal-Lvant Imbiegħed
         Jinkludi dawn is-Suġġetti tal-Federazzjoni Russa li ġejjin: Amur Oblast, Jewish Autonomous Oblast, Kamchatka Oblast, Koryakia Autonomous District, Khabarovsk Krai, Magadan Oblast, Chukotka Autonomous District, Primorsky Krai, Sakha (Yakutia) Republic, Sakhalin Oblast.
         2.   Id-Distrett Federali Siberjan
         Jinkludi s-Suġġetti tal-Federazzjoni Russa li ġejjin: Ir-Repubblika Altaika, Altai Krai, ir-Repubblika ta’ Buryatia, Chita Oblast, id-Distrett Awtonomu ta’ Aga Buryatia, Irkutsk Oblast, id-Distrett Awtonomu ta’ Ust-Orda Buryatia, ir-Repubblika ta’ Khakassia, Kemerovo Oblast, Krasnoyarsk Krai, id-Distrett Awtonomu ta’ Taymyria, id-Distrett Awtonomu ta’ Evenkia, Novosibirsk Oblast, Omsk Oblast, Tomsk Oblast, ir-Repubblika ta’ Tuva.
         3.   Id-Distrett Dederali ta’ l-Urali
         Jinkludi s-Suġġetti tal-Federazzjoni Russa li ġejjin: Kurgan Oblast, Sverdlovsk Oblast, Tyumen Oblast, id-Distrett Awtonomu ta’ Khantia-Mansia, id-Distrett Awtonomu ta’ Yamalia, Chelyabinsk Oblast
      
      
         ANNESS II
         Kif imsemmi fl-Artikolu 1(3)
         Ċertifikat veterinarju mudell għal rix mir-Russja mhux proċessat
         Noti
         
                     a)
                  
                  
                     Iċ-ċertifikati veterinarji għandhom jinħarġu mir-Russja bl-użu tal-mudell li ġej. Dawn għandhom jinkludu, fl-ordni kif tidher fil-mudell, l-attestazzjonijiet li huma meħtieġa għal kull pajjiż terz/mhux membru u, fejn japplika, dawk ir-rekwiżiti sanitarji addizzjonali meħtieġa għall-pajjiż esportatur terz/mhux membru jew parti minnhom.
                  
               
                     b)
                  
                  
                     Għandu jiġi ppreżentat ċertifikat individwali separat għal kull kunsinja tal-komodità kkonċernata, esportata lejn l-istess destinazzjoni mir-Russja u ttrasportata fl-istess vagun ta’ ferrovija, trakk, biċċa ta' l-ajru jew vapur.
                  
               
                     ċ)
                  
                  
                     L-oriġinal taċ-ċertifikat għandu jkun jikkonsisti f’paġna individwali stampata miż-żewġ naħat jew, fejn hu meħtieġ aktar test, b'tali mod li l-paġni kollha jiffurmaw entità waħdanija u ma jkunux jistgħu jiġu subdiviżi.
                  
               
                     d)
                  
                  
                     Iċ-ċertifikat għandu jitfassal f’talanqas waħda mil-lingwi uffiċjali ta' l-Istat Membru ta' l-UE fejn isseħħ l-ispezzjoni fuq il-fruntiera u f’waħda mil-lingwi uffiċjali ta’ l-Istat Membru ta’ l-UE destinatarju. Madankollu, dawk l-Istati Membri jistgħu jippermettu li tidher xi lingwa Komunitarja oħra minflok tagħhom, akkumpanjata, jekk ikun meħtieġ, minn traduzzjoni uffiċjali.
                  
               
                     e)
                  
                  
                     Meta jinthemżu paġni addizzjonali maċ-ċertifikat għall-finijiet ta’ identifikazzjoni ta' l-elementi li jiffurmaw il-kunsinja, dawn il-paġni addizzjonali għandhom jitqiesu wkoll bħala parti mill-oriġinal taċ-ċertifikat, sakemm il-firma u t-timbru tal-veterinarju uffiċjali li jkun qed jiċċertifika tkun tidher fuq kull paġna.
                  
               
                     f)
                  
                  
                     Meta ċ-ċertifikat, inkluż kull paġna addizzjonali kif previst f’(e), ikunu magħmula minn aktar minn paġna waħda, kull paġna għandha tiġi nnumerata skond it-tifsila “–x(numru tal-paġna) ta’ y(total tan-nunru ta’ paġni)–” fil-qiegħ u għandha turi n-numru tal-kodiċi taċ-ċertifikat allokat mill-awtorità kompetenti fin-naħa ta' fuq.
                  
               
                     g)
                  
                  
                     L-oriġinal taċ-ċertifikat għandu jimtela u jiġi ffirmat minn veterinarju uffiċjali sa 24 siegħa qabel ma tingħabba il-kunsinja għall-esportazzjoni lejn il-Komunità. Għal dak il-għan, l-awtoritajiet kompetenti tar-Russja għandhom jiżguraw li jiġu segwiti prinċipji ta’ ċertifikazzjoni ekwivalenti għal dawk stabbiliti fid-Direttiva tal-Kunsill 96/93/KE.
                     Il-kulur tal-firma għandu jkun differenti minn dak tat-test stampat. L-istess regola għandha tapplika għal timbri għajr it-timbri imqabbża jew il-watermarks.
                  
               
                     h)
                  
                  
                     L-oriġinal taċ-ċertifikat għandu jakkumpanja l-kunsinja sal-postazzjoni ta' l-ispezzjoni fuq il-fruntiera ta' l-UE.
                  
               
                     i)
                  
                  
                     Iċ-ċertifikat għandu jkun validu għall-10 ijiem mid-data tal-ħruġ.
                  
               
            
         Test ta 'immaġni
         
            PAJJIŻ
            Ic-certifikat veterinarju ghall-UE
            Parti I: Dettalji tal-kunsinja mibgħuta
            I.1. Kunsinnatur
            I.2. Numru ta’ Ċertifikat ta’ riferenza
            I.2.a. Numru lokali ta’ riferenza
            Isem
            Indirizz
            I.3. Awtorita Ċentrali kompetenti
            Kodiċi Postali
            I.4. Awtorita lokali kompetenti
            I.5. Destinatarju
            I.6. Persuna responsabbli mill-kunsinja fl-UE *
            Isem
            Isem
            Indirizz
            Indirizz
            Kodiċi Postali
            Kodiċi Postali
            I.7. Pajjiż ta’ oriġini
            Kodiċi ISO
            I.8. Reġjun ta’ oriġini
            Kodiċi
            I.9. Pajjiż ta’ destinazzjoni
            Kodiċi ISO
            I.10. Reġjun ta’ destinazzjoni
            Kodiċi
            I.11. Pajjiż ta’ oriġini/Pajjiż ta’ ħsad
            I.12. Post ta’ destinazzjoni
            * Fond
            * Centru ta’ semen
            * Stabbiliment/bastiment
            * Fond
            * Centru ta’ assemblaġġ
            * Kwarantina
            Isem
            Numru approvat
            * Ċentru ta’ semen
            * Korp approvat
            Indirizz
            Stabbiliment/bastiment
            Dwana
            Oħrajn
            Isem
            Numru approvat
            Indirizz
            Isem
            Numru approvat
            Indirizz
            Isem
            Numru approvat
            Indirizz
            Kodiċi Postali
            I.13. Post ta’ tgħabija
            I.14. Data u ħin ta’ tluq *
            Estimazzjoni tad-data u l-ħin tal-wasla *
            Indirizz
            Numru approvat
            I.15. Mezz ta’ trasport
            I.16. BIP tad-dhul fl-UE *
            Ajruplan
            Vaxxel
            Vagun
            Isem
            Numru tal-BIP unit:
            Vejikolu tat-triq
            Oħrajn
            Identifikazzjoni:
            I.17. Nru(Nri) tas-CITES *
            Referenzi Dokumentarji:
            I.18. Speċi ta’ annimal /Prodott
            I.19. Kodiċi tal-Komodità (Kodiċi CN)
            I.20. Numru/Kwantità
            I.21. Temperatura ta’ prodotti
            I.22. Numru ta’ pakketti
            Ambjent
            Mkessaħ
            Friżat
            I.23. Identifikazzjoni tal-kontenitur/Numru ta’ sigill
            I.24. Tip ta’ ippakkettar
            I.25. Annimali ċertifikati/prodotti ċertifikati għal:
            * Tgħammir
            * Simna
            * Qatla
            * Korp approvat
            Użu tekniku
            * Riproduzzjoni artifiċjali
            * Kwarantina
            * Equidae reġistrati
            * Restocking tal-priża
            * Pets
            * Ċirku/Esibizzjoni
            * Għal-Relej
            * Oħrajn
            * Konsum uman
            Ikel ta’ l-annimali
            * Aktar ipprocessar
            * Użu farmaċewtiku
            I.26. Għat-tranżitu fl-UE lejn Pajjiż Terz
            I.27. Għall-importazzjoni jew l-ammissjoni fl-UE
            Pajjiż terz
            Kodiċi ISO
            Importazzjoni definitiva
            Post ta’ Ispezzjoni tal-Fruntiera għall-Ħruġ:
            Numru tal-BIP unit:
            * Re-importazzjoni taż-Żwiemel
            * Ammisjoni Temporanja għaż-Żwiemel
            I.28. Identifikazzjoni ta’ l-annimali/il-prodotti
            Speċi (Isem xjentifiku)
            Numru ta’ l-approvazzjoni ta’ l-istabbilimenti/il-bastimenti
            Kwantità
            Piż nett
            Numru tal-baċċ
            * M’għandux jitkompla
         
         
            
         Test ta 'immaġni
         
            PAJJIŻ
            Rix mhux proċessat
            Parti II: Ċertifikazzjoni
            II. Informazzjoni sanitarja
            II.a. Numru ta’ referenza taċ-ċertifikat
            II.b. Numru ta’ referenza lokali
            1. Attestazzjoni
            Jien, hawntaħt iffirmat, il-veterinarju uffiċjali, b’dan niċċertifika li r-rix mhux proċessat deskritt f’dan iċ-ċertifikat:
            a) inkiseb minn tjur ta’ l-irziezet li baqgħu f’dawk id-distretti fir-Russja li ma jissemmewx fl-Anness I għad-Deċiżjoni 2005/693/KE (din id-Deċiżjoni) għal talanqas sitt ġimgħat;.
            b) ġej minn dawk id-distretti fir-Russja li ma jissemmewx fl-Anness I għad-Deċiżjoni 2005/693/KE (din id-Deċiżjoni) li, dakinhar tal-ħruġ ta’ dan iċ-ċertifikat, kienu ħielsa mill-influwenza tat-tjur kif definit fid-Deċiżjoni 93/342/KEE;
            c) inkiseb minn tjur ta’ l-irziezet li ġew eżaminati u li ma wrew l-ebda sinjali kliniċi ta’ influwenza tat-tjur jew xi bażi li tagħti x’wieħed jifhem li setgħew kellhom dik l-influwenza.
            2. Il-validità
            Dan iċ-ċertifikat jgħodd għal għaxart ijiem.
            Veterinarju uffiċjali jew spettur uffiċjali
            Isem (b’ittri Kbar):
            Unità Veterinarja Lokali:
            Timbru:
            Kwalifika u titlu:
            Data:
            Firma: